Výzva na predkladanie ponúk k zákazke, ktorým poskytne verejný obstarávateľ 50% a menej finančných prostriedkov

1. Identifikácia obstarávateľa

**Názov:**  Zdroje Zeme a.s.

Sídlo: Strojárenská 1, 900 27 Bernolákovo

IČO: 50 460 137 / IČ DPH: SK21 2034 9990

Registrácia: Obchodný register Okresného súdu BA I, odd. Sa, vl. č.: 6435/B

Štatutárny zástupca: Ing. Vladimír Veselovský – konateľ spoločnosti

telefón: +421 948 409 113

e-mail: veselovsky@zdrojezeme.eu

e-mail: info@zdrojezeme.eu

1. Predmet zákazky
2. **Názov a predmet zákazky**
	1. **Názov:** Projektová dokumentácia „Areál Zdroje Zeme a.s., Horný Jatov“
	2. **Predmet zákazky**: Dodanie služby
3. **Podrobné vymedzenie predmetu zákazky (služby) :**
	1. Spracovanie relevantného hydro - geologického prieskumu na pozemku 3,6 ha v rozsahu min.: výkon geologickej služby, sondážne práce 8 x 12m a 1x15m, dynamické penetračné práce, laboratórne práce pre 50 vzoriek zemín, 2x vzorky podzemnej vody - (IGP)
	2. Spracovanie projektovej Dokumentácie pre územné rozhodnutie - (DUR)
	3. Spracovanie projektovej Dokumentácie pre stavebné povolenie - (DSP)
	4. Spracovanie projektovej Dokumentácie pre realizáciu stavby - (DRS)
	5. Autorský dozor - (AD)

 **Rozsah stavebných objektov pre jednotlivé stupne projektovej dokumentácie:**

1. **Pozemné objekty:**
	1. Výrobná hala cca 70 x 100 x 12 m pre skládku a spracovanie bioodpadu, kompostáreň
	2. Administratívna budova s vrátnicou a sociálnym vybavením
	3. Objekt pre účely spracovania odpadu z reštaurácií a jedální - revitalizácia existujúcej stavby
2. **Spevnené a nespevnené plochy**
	1. Areálové dopravné komunikácie a ich pripojenie na existujúcu št. cestu III.tr.
	2. Parkoviská pre osobné a nákladné autá v zmysle noriem statickej dopravy
	3. Manipulačné a skladové spevnené plochy, plochy medzi-skládky
	4. Odvedenie dažďových vôd zo všetkých spevnených plôch
	5. Pešie/cyklistické areálové chodníky
	6. Úpravy nespevnených a zelených plôch s náhradnou výsadbou

1. **Technická infraštruktúra a zariadenia – areálová a prípojky**:
	1. Elektrika - VN, NN, trafostanica pre predpokladaný výkon,
	2. Areálové osvetlenie
	3. Slaboprúd – EZS a EPS, e-net a štruktúrovaná kabeláž – s možnosťou prepojenia výrobnej časti na velín a na externé prostredie a subjekty
	4. Voda – nový zdroj, úprava a rozvod technickej a pitnej vody, požiarny vodovod
	5. Kanalizácia – dažďová a splašková
	6. Areálový rozvod technického plynu, bioplynu a tepla
	7. Oplotenie areálu, orientačný systém

Dokumentácia bude zohľadňovať celkovú situáciu areálu, v ktorom má byť stavba umiestnená – podľa štúdie osadenia *Príloha č. 2*. a príslušnú odbornú starostlivosť v nevyhnutného rozsahu a kvalite pre predmetnú funkciu.

Rozsah a forma spracovania bude min. v zmysle stavebného zákona a príslušných vyhlášok a v rozsahu a forme, ktoré sú nevyhnutné pre územné, stavebné a kolaudačné schvaľovacie procesy. Autorský dozor na dielo v rozsahu trvalého dozoru od doby prevzatia staveniska po kolaudačné konanie.

1. **Predpokladané rozpočtové náklady na výstavbu:**
2. **Pozemné objekty** 3.200.000 EUR
3. **Spevnené a nespevnené plochy**  2.900.000 EUR
4. **Technická infraštruktúra**  1.450.000 EUR
5. Forma vzniku záväzku

Na základe výsledkov vyhodnotenia ponúk na predmet zákazky uvedený v bode B. bude s úspešným uchádzačom uzatvorená Kúpna zmluva na dodávku diela v zmysle zákona č. 513/1991 Zb. Obchodný zákonník v znení neskorších predpisov.

1. Miesto dodania predmetu zákazky

Zdroje Zeme a.s., Strojárenská 1, 900 27 Bernolákovo

1. Zdroj finančných prostriedkov a spôsob úhrady

Zákazka bude financovaná z prostriedkov EÚ v rámci operačného programu „Európske zdroje 45% - Vlastné zdroje žiadateľa 55%“ z prostriedkov EÚ v rámci Operačného programu: Kvalita životného prostredia, Kód výzvy : OPKZP-PO1-SC111-2016-16

Platba za dodanie predmetu zákazky sa realizuje prevodným príkazom na účet dodávateľa na základe faktúr vystavených dodávateľom a doručených kupujúcemu v zmysle uzavretej Kúpnej zmluvy.

1. Variantné riešenia

Neumožňuje sa predloženie variantných riešení

1. Obsah ponuky
2. **Opis predmetu zákazky**
3. **Návrh ponuky uchádzača na plnenie kritérií + Štruktúrovaný rozpočet**

Uvedené dokumenty musia byť podpísané a opečiatkované štatutárnym orgánom dodávateľa

1. **Potvrdenie o oprávnenosti uchádzača poskytovať dodávku predmetu zákazky**

Uchádzač splnenie tejto podmienky podloží výpisom z Obchodného registra resp. zo Živnostenského registra.

1. **Čestné prehlásenie o splnení nasledovných podmienok účasti pre uchádzačov**

Uchádzač musí spĺňať všetky nasledovné podmienky týkajúce sa osobného postavenia:

1. uchádzač, ani jeho štatutárny orgán, ani člen štatutárneho orgánu, ani člen dozorného orgánu, ani prokurista, nebol/li právoplatne odsúdený/í za trestný čin,
2. uchádzač nemá evidované nedoplatky na zdravotnom a/alebo sociálnom poistení a na príspevkoch dôchodkové sporenie,
3. uchádzač nemá evidované daňové nedoplatky,
4. uchádzač nemá uložený zákaz účasti vo verejnom obstarávaní potvrdený konečným rozhodnutím v SR alebo v štáte sídla, miesta podnikania, obvyklého pobytu.
5. Miesto, termín a spôsob prekladania ponuky

 Ponuky predložené uchádzačmi budú obsahovať a obstarávateľ bude vyhodnocovať:

1. Predkladaná cena bude spracovaná vo formáte podľa Štruktúrovaného rozpočtu (*Prílohy č.3)*  v mene EUR a zaokrúhlená na celé číslo, euro.
2. Obstarávateľ odporúča viesť celú komunikáciu v elektronickej forme.
3. Cenová ponuka a ďalšie doklady a dokumenty musia byť predložená v slovenskom jazyku – úradne overené. Cenová ponuka a ďalšie doklady a dokumenty dodávateľa so sídlom mimo územia Slovenskej republiky musia byť predložené v pôvodnom jazyku a súčasne musia byť preložené do slovenského jazyka.
4. Uchádzač doručí ponuku elektronicky na e-mailovú adresu: veselovsky@zdrojezeme.eu alebo na adresu: info@zdrojezeme.eu.
5. Lehota na predkladanie ponúk je 7 pracovných dní t.j.do **20.11.2019 do 10:00 hod**.
6. Do predmetu správy uvedie: **„Súťažná cenová ponuka na službu – projektová dokumentácia“.**
7. Predpokladaný termín vyhodnotenia ponúk je najneskôr do **25.11.2019 do 10:00 hod**
8. Kritériá na vyhodnotenie ponúk a pravidlá ich uplatnenia

Do hodnotenia ponúk budú zaradené iba ponuky uchádzačov, ktoré

* neboli vylúčené z obstarávania.
* vyhovujú všetkým požiadavkám, podmienkam a špecifikám uvedeným v oznámení o vyhlásení obstarávania, prostredníctvom ktorého bolo verejné obstarávanie vyhlásené, v súťažných podkladoch a iných dokumentov poskytnutých obstarávateľom v lehote na predkladanie ponúk.

**Kritéria hodnotenia**

**Kritérium č. 1:**

**Celková zmluvná cena v EUR** - ktorou sa rozumie celková konečná zmluvná cena podľa opisu predmetu zákazky, uvedenom v článku *B. Predmet zákazky* počas celého zmluvného obdobia v EUR vypočítaná podľa *Prílohy č. 3* súťažných podkladov.

1. Ak uchádzač nie je platcom DPH, upozorní na túto skutočnosť, uvedie cenu bez DPH a sadzbu DPH 0 %.
2. Vyhodnocovaná bude konečná cena, teda cena, ktorú obstarávateľ skutočne uhradí za predmet zákazky a to bez ohľadu na to, či je uchádzačom platca alebo nie platca DPH.
3. Max. bodová hodnota je pre najnižšiu cenu, pri ostatných sa určí úmerou.
4. Uchádzač môže získať za hodnotenie podľa kritéria č.1. **maximálne 100 bodov**
5. Spôsob hodnotenia Kritéria č. 1:

Maximálny počet bodov sa pridelí ponuke uchádzača s najnižšou navrhovanou celkovou zmluvnou cenou v EUR, a pri ostatných ponukách sa určí úmerou. Hodnotenie celkovej zmluvnej ceny v EUR sa vyjadrí ako podiel najnižšej navrhovanej celkovej zmluvnej ceny v EUR platnej ponuky a navrhovanej celkovej zmluvnej ceny v EUR príslušnej vyhodnocovanej ponuky, vynásobený maximálnym počtom bodov pre uvedené kritérium. Výsledky budú zaokrúhľované na dve desatinné miesta.

*Vzorec: Počet bodov hodnoteného uchádzača = (dosiahnutá hodnota najlepšieho uchádzača/ dosiahnutá́ hodnota hodnoteného uchádzača) x maximálny počet bodov pre kritérium 1.*

**Identifikácia úspešného uchádzača/uchádzačov :**

* 1. **Hodnotenie jednotlivých ponúk uchádzačov** je dané pridelením vypočítaného počtu bodov podľa spôsobu hodnotenia uvedenom pri jednotlivých kritériách za jednotlivé návrhy na plnenie, ktoré sú uvedené v ponukách uchádzačov. Po pridelení́ príslušného počtu bodov za jednotlivé́ návrhy na plnenie bude vykonaný vzájomný́ súčet pridelených bodov za všetky posudzované návrhy na plnenie vo vzťahu k jednotlivým ponukám uchádzačov.
	2. Úspešným uchádzačom sa stane ten uchádzač, ktorého ponuka po vzájomnom porovnaní celkového počtu bodov pridelených po súčte výsledných bodových hodnôt podľa bodu 4.1, zaokrúhlených na dve desatinné miesta, **dosiahne najvyššie bodové hodnotenie**. Ako druhý v poradí́ bude klasifikovaný ten uchádzač, ktorého ponuka po vzájomnom porovnaní́ celkového počtu bodov pridelených po súčte výsledných bodových hodnôt podľa bodu 4.1, zaokrúhlených na dve desatinné miesta, dosiahne druhé́ najvyššie bodové hodnotenie. Poradie ostatných uchádzačov sa stanoví obdobne podľa počtu získaných bodov.
	3. **V prípade rovnosti počtu bodov** zaokrúhlených na dve desatinné miesta, ktoré boli pridelené po vzájomnom súčte výsledných bodových hodnôt podľa bodu 4.1 viacerým ponukám uchádzačov umiestneným na prvom mieste, stane sa úspešným uchádzačom ten uchádzač, ktorého ponuka po vzájomnom porovnaní počtu bodov pridelených podľa bodu 4.1 za najdôležitejšie kritérium vo vzťahu k počtu prideľovaných bodov, t.j. Kritérium č. 1, dosiahne po zaokrúhlení na dve desatinné miesta najvyššie bodové hodnotenie. Poradie ostatných uchádzačov s rovnakým počtom bodov na prvom mieste sa stanoví podľa počtu bodov zaokrúhlených na dve desatinné miesta, pridelených za najdôležitejšie kritérium vo vzťahu k počtu prideľovaných bodov.
	4. Ak v príslušnej časti predmetu zákazky úspešnou ponukou bude ponuka viacerých uchádzačov (rovnosť ceny celkom), výber úspešného uchádzača bude realizovaný prostredníctvom e-aukcie medzi uchádzačmi s rovnakými ponukami. E-aukcia bude realizovaná́ v súlade s ustanoveniami § 54 zákona o verejnom obstarávaní ako samostatná aukcia prostredníctvom systému, ktorý́ bude uchádzačom oznámený. Dotknutí uchádzači obdržia od obstarávateľa v dostatočnom predstihu pred realizáciou predmetnej aukcie všetky potrebné informácie.
1. Vyhodnocovanie a preskúmanie predložených ponúk
2. Medzi ponuky budú zaradené iba tie ponuky, ktoré zodpovedajú podmienkam, resp. požiadavkám uvedeným v *článku G. a H.* tejto výzvy
3. Ponuky budú vyhodnotené na základe uvedených kritérií na vyhodnotenie ponúk a pravidiel ich uplatnenia uvedených *v článku I.*  tejto výzvy.
4. Po vyhodnotení ponúk obstarávateľ oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk vrátane poradia. Úspešnému uchádzačovi oznámi, že jeho ponuku prijíma. Neúspešnému uchádzačovi oznámi , že neuspel z dôvodu neprijatia jeho ponuky s uvedením základných charakteristík a výhod prijatej ponuky.
5. Obstarávateľ vylúči z obstarávania uchádzača, ak na základe dôverných informácií má dôvodné podozrenie, že uchádzač uzavrel v danom verejnom obstarávaní s iným hospodárskym subjektom dohodu narušujúcu hospodársku súťaž.
6. Dôvernosť a ochrana osobných údajov
7. Obstarávateľ počas priebehu predkladania výzvy, jej spracovania a vyhodnotenia nebude poskytovať alebo zverejňovať informácie o obsahu ponúk ani uchádzačom, ani žiadnym tretím osobám až do vyhodnotenia ponúk.
8. Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.
9. Obstarávateľ sa zaväzuje, že osobné údaje poskytnuté uchádzačom budú spracovávané a chránené v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.
10. Obstarávateľ si vyhradzuje právo neprijať ani jednu z predložených ponúk v prípade, že predložené ponuky budú nad rámec jeho finančných možností, alebo predložené ponuky nebudú spĺňať technické špecifikácie predmetu zákazky ako napr. ponuka obsahujúca obmedzenia resp. výhrady, ktoré sú v rozpore so špecifikáciou, alebo obsahujú iné množstvá alebo prípadné iné predmety ako tie, ktoré sú uvedené v špecifikácii predmetu zákazky, a to z dôvodu vzniku neoprávnených nákladov vo väzbe k projektu.
11. Všetky náklady spojené s prípravou a predložením ponuky znáša uchádzač bez finančného nároku voči obstarávateľovi.
12. Uchádzač sa zaväzuje, že umožní všetkým kontrolným subjektom uplatňovať kontrolu obchodných dokumentov a vecnú kontrolu v súvislosti s realizáciou projektu.
13. Zoznam príloh
14. Čestné prehlásenie
15. Opis zákazky - Štúdia osadenia objektov
16. Štruktúrovaný rozpočet cenovej ponuky
17. Návrh ponuky uchádzača na plnenie kritérií

**TÁTO VÝZVA JE ZVEREJNENÁ NA WEBOVÝCH STRÁNKACH**

[**www.zdrojezeme.eu**](http://www.zdrojezeme.eu) **a**[**www.partnerskadohoda.gov.sk**](http://www.partnerskadohoda.gov.sk)

V Bernolákove dňa 11.11. 2019

...............................................................................

Ing. Vladimír Veselovský

člen predstavenstva

Zdroje Zeme a.s.



**Príloha č.1**

**ČESTNÉ VYHLÁSENIE**

Uchádzač:

Sídlo:

IČO:

Dolu podpísaný zástupca uchádzača, vyhlasujem, že:

* ako uchádzač som nebol (ja, ani štatutárny orgán, ani člen štatutárneho orgánu, ani člen dozorného orgánu, ani prokurista) právoplatne odsúdený za trestný čin,
* ako uchádzač nemám evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie,
* ako uchádzač nemám evidované daňové nedoplatky,
* ako uchádzač nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania, obvyklého pobytu,
* ako uchádzač, súhlasím s podmienkami súťaže na predmet zákazky v zmysle tejto výzvy,
* ako uchádzač, som uviedol všetky údaje a doklady pravdivo a úplne.

V ............................, dňa ..........................

.............................................................

podpis

meno, priezvisko, funkcia

**Príloha č. 2**

**Štúdia osadenia objektov**



**Príloha č. 3**

**ŠTRUKTUROVANÝ ROZPOČET CENOVEJ PONUKY**

**Predmet zákazky – Projektová dokumentácia „Areál Zdroje Zeme a.s., Horný Jatov“**

|  |  |
| --- | --- |
| Uchádzač:  | IČ DPH: |
| Sídlo: | Kontaktná osoba: |
| IČO:  | Tel. / e-mail: |
| Názov činnosti: | **cena bez DPH** | **DPH** | **cena s DPH** |
| **2.1. Spracovanie geologického prieskumu (IGP)** |  |  |  |
| **2.2. Spracovanie projektovej dokumentácie pre územné rozhodnutie** (DUR) |
| 1. Pozemné objekty
 |  |  |  |
| 1. Spevnené a nespevnené plochy
 |  |  |  |
| 1. Technická infraštruktúra
 |  |  |  |
| **2.3. Spracovanie projektovej dokumentácie pre stavebné povolenie** (DSP) |
| 1. Pozemné objekty
 |  |  |  |
| 1. Spevnené a nespevnené plochy
 |  |  |  |
| 1. Technická infraštruktúra
 |  |  |  |
| **2.4. Spracovanie projektovej dokumentácie pre realizáciu stavby** (DRS) |
| 1. Pozemné objekty
 |  |  |  |
| 1. Spevnené a nespevnené plochy
 |  |  |  |
| 1. Technická infraštruktúra
 |  |  |  |
| **2.5. Autorský dozor** (AD) |  |  |  |
| **Celková cena za dodanie predmetu zákazky:** |  |  |  |

V ............................, dňa ..........................

.............................................................

podpis

meno, priezvisko, funkcia

**Príloha č. 4**

**Návrh na plnenie kritérií** predložený v rámci zadávania nadlimitnej zákazky na predmet zákazky: **Projektová dokumentácia „Areál Zdroje Zeme a.s., Horný Jatov“ ČASŤ I.** pre verejného obstarávateľa: **Zdroje Zeme a.s., Strojárenská 1, 900 27 Bernolákovo**

Predkladá uchádzač:

|  |  |
| --- | --- |
| Obchodný názov: |  |
| Sídlo: |  |
| IČO/DRČ |  |
| Internetová adresa:Fax: |  |
| **Kontaktná osoba:** |
| Meno a priezvisko: | Mail: | Telefón: |
|  |  |  |
|  |  |  |

**Plnenie kritérií**

|  |  |  |
| --- | --- | --- |
|  | **Váhovosť** | **V EUR bez DPH** |
| **Kritérium č. 1: Celková cena za ČASŤ I.**Celková zmluvná cena v eurách, ktorou sa rozumie celková konečná zmluvná cena za predmet zákazky v eurách vypočítaná podľa súťažných podkladov, v súlade s časťou Spôsob určenia ceny. Ak uchádzač nie je platcom DPH, upozorní na túto skutočnosť, uvedie cenu bez DPH a sadzbu DPH 0 %. Vyhodnocovaná bude konečná cena, teda cena, ktorú verejný obstarávateľ skutočne uhradí za predmet zákazky a to bez ohľadu na to, či je uchádzačom platca alebo neplatca DPH. | **Maximálne 100 bodov** |  |

V .............................. dňa ......................

Podpis štatutárneho zástupcu